# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **PRIMARIA CAPU CÂMPULUI**, cu sediul în Str. FN, Nr. FN, Capu Câmpului , Judetul Suceava, , înregistrată la APM Suceava cu nr. 10145/18.10.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 16.06.2017, că proiectul EXTINDERE RETELE DE CANALIZARE SI ALIMENTARE CU APA CAPU CAMPULUI propus a fi amplasat în comuna Capu Campului nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

I.Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. anexa nr. 2, pct. 10, lit. b

b) Conform criteriilor de selecţie din Anexa 3 la HG nr. 445/2009:

**1.Caracteristicile proiectului**

a) mărimea proiectului

Construcţiile proiectate constau în extinderea infrastructurii de apa potabila si apa uzată de-a lungul drumului judetean DJ177C si ale drumurilor comunale, ce fac parte din domeniul public, prin extinderea rețelei de distribuție a apei potabile si si a reţelei colectoare ce va deservi localitatea Capu Câmpului, judeţul Suceava.

In prezent *alimentarea cu apa potabila* a comunei se face printr-un front de captare cu dren. Puţul colector: diametru de 3m şi o adâncime de 10,5m + 1,5 m deasupra terenului, drenul, lungimea de 40 m compus din 2 ramuri a cate 20 m fiecare (6 m dren orb şi 16 m dren activ), cu diametrul de 300 mm, situat la 8 m adâncime sub cota terenului natural, cu panta de scurgere spre putul colector.

*Zona de protectie sanitara pentru frontul de captare: zona de protectie sanitara cu regim sever este asigurata de o suprafata de 30.000 mp (3 ha), imprejmuita cu gard din sarma ghimpata in lungime totala de 800 m.*

Transportul apei de la puţul colector la rezervorul de înmagazinare de 200 mc se face sub presiune prin conductă de polietilenă de înaltă densitate De 140 mm PN 16 în lungime totală de 2732m. Conducta s-a dimensionat pentru debitul de 8,6l/s

Staţia de pompare se află în lunca Raului Moldova, în incinta captării apei si foloseste puţul colector ca aspiratie. Sunt 2 pompe submersibile (1A+1R). Caracteristicile pompelor sunt: Q=8,6 l/sec; H=125m; P=16,5KW/pompă.

Înmagazinarea apei se face intr-un rezervor din otel cu un volum de 200mc avand diametrul de 7,64m si înălţimea de 5,72m.

Statia de clorinare cu clor gazos, amplasata in incinta gospodariei de apa, langa rezervorul de inmagazinare. In container este instalatia de clor cu aparatul de dozare si debitmetru pe conducta de aductiune ce transporta apa in rezervorul de inmagazinare.Amestecul clorului cu apa si timpul de contact se realizeaza in conducta de aductiune de la statia de clorinare la rezervorul de 200 mc, cat si in acesta din urma.Staţia de tratare este dimensionată la 6,41 l/sec.

Reţeaua existenta de distribuţie a apei în comuna Capu Campului are o lungime de **3997 m**, realizata din conducte PEHD 140, 110, 90 mm.

*Apele uzate* din localitatea Capu Câmpului sunt colectate printr-o reţea de canalizare din tuburi corugate din polipropilena, cu diametrul Dn 250 - 355 mm, pe o lungime de **3.681** ml. Pentru dirijarea apelor uzate menajere de pe teritoriul localitatii Capu Câmpului catre statia de epurare, s-a executat o statie de pompare ape uzate (Staţia de pompare CV1 – SPAU1). Aceasta preia efluentul uzat din zona joasa si il pompeaza prin intermediul conductei de refulare PEHD De90 mm, L=30m, in tronsoane situate la o cota superioara. Pe reţeaua de canalizare a localităţii Capu Câmpului, s-au prevazut un număr de 99 cămine de vizitare, în aliniamente la distanţa de maxim 50 m.

Staţia de epurare este containerizată, modulată, monobloc cu debitul **Quz zi max = 160 mc/zi**. Staţia de epurare este împrejmuita cu panouri plasa sudată.

Conducta de evacuare are o lungime de 230 ml si este din PEHD cu D=315 mm iar gura de varsareeste realizată din beton armat cu plase sudate şi permite descărcarea apelor epurate în emisar fiind incastrata in apararea de mal realizata din gabioane in lungime de 50 ml.

 **Lucrările proiectate** de extindere retele de canalizare si alimentare se vor executa pe teren apartinand domeniului public de interes local, in administrarea consiliului Local al comunei Capu Campului si domeniului public de interes judetean, in administrarea Directiei Judetene de Drumuri si Poduri Suceava. Suprafața de teren in intravilan, ocupată definitiv de către camine + SPAU-uri este de 818 mp, iar suprafata de teren ocupata provizoriu este de 35.300 mp( 3.53 ha).

*EXTINDERE INFRASTRUCTURĂ DE APĂ :* Reţeaua de alimentare apă include rețeaua de distribuție realizată din conducte PEHD PE100, PN 10, cu diferite diametre în lungime totală de 9.165 m, împărțită pe tronsoane, ce vor fi amplasate de-a lungul drumului judetean DJ177C si a mai multor drumuri comunale.

Extinderea retelei de alimentare apa se va realiza din reteaua existenta in mai multe puncte, reteaua functionand gravitational, presiunea fiind asigurata de cota rezervorului de inmagazinare existent V = 200 mc (CTN = +531.50 m), cat si sub presiune cu ajutorul statiei proiectate de repompare apa, in partea de nord-vest a localitatii, de-a lungul drumului comunal DC28B.

Caracteristici tehnice retea apa:

|  |  |
| --- | --- |
| Lungime reţea distributie: | 9.165 ml |
| Dimensiuni: | Dext 125, 110, 90 mm |
| Tip tuburi: | PEHD PE100, PN10 |
| Adâncime de pozare: | minim 1,20 m între CTN şi generatoarea superioară; |
| Pat de pozare: | nisip cu grosimea de 10 cm |

Construcţii auxiliare ale reţelei de alimentare:

|  |  |
| --- | --- |
| Hidranţi de incendiu | 77 buc  |
| Cămine de vane, aerisire, golire | 25 buc ; beton armat, monolit |
| Camine de bransament | 290 buc |

Pentru asigurarea debitului si a presiunii necesare in partea de nord-vest a localitatii, de-a lungul drumului comunal DC28B ce se afla la o cota ridicata fata de restul localitatii, se prevede o statie de ridicare a presiunii ce va fi montata intr-un camin de beton pe conducta de distributie.

Aceasta va cuprinde un grup de pompare format din doua pompe (1A+1R), cu convertizor in panou .

 *EXTINDEREA INFRASTRUCTURII DE APĂ UZATĂ*

Rețeaua de apă uzată include colectori, cămine de vizitare, staţii de pompare ape uzate, subtraversări de drumuri comunale pietruite si asfaltate, subtraversări Drum Judetean DJ177C.

 *Colectoarele de apă uzată menajeră*vor fi realizate din conducte PP corugată SN8 De250mm. Lungimea totală a rețelei de canalizare menajeră este de **10.060 m** din care **1.220 m** – rețea canalizare sub presiune iar diferenta de **8.840 m** retea canalizare gravitationala. Conductele colectorilor din polipropilenă corugată PP SN8 se montează în tranşee cu lăţimea la bază de 1,0 m şi adâncimea medie de 2.50 m.

*Căminele de vizitare pentru canalizare* sunt în număr de **263 bucăţi** în aliniamente la distanţa de maxim 50 m sau la orice schimbare de direcţie, care permit accesul la canale în scopul controlării şi întreţinerii stării acestora.

 Pentru asigurarea functionalitatii sistemului de canalizare, se prevad **290 camine de racord**, cămine prefabricate din PP corugat DN400mm, capac fonta pentru acces înglobate într-o placă de beton armat amplasate la limita de proprietate pe teren apartinand domeniului public al comunei.

 Pentru asigurarea colectarii și transportului apelor uzate menajere către canalizarea gravitațională și mai apoi spre stația de epurare, din cauza declivităţii terenului natural, sunt necesare executarea a trei staţii de pompare:

 *Statia de pompare SPAU 1* va prelua debitul de apa uzata provenita partial din localitatea Capu Câmpului. Aceasta este o construcţie subterană realizată tip prefabricat din polietilena cu secţiune circulară în plan având D = 2.0 m şi H = 5 m, cu corpul chesonului din polietilenă de înaltă densitate echipate cu 2 electropompe submersibile (1A+1R) care vor pompa prin conducta Dext 110 mm, L=635 ml, in canalul colector (CM117).

 *Statia de pompare SPAU 2* va prelua debitul de apa uzata provenita de pe tronsonul CM105 – SPAU2 Aceasta este o construcţie subterană realizată tip prefabricat din polietilena cu secţiune circulară în plan având D = 1.5 m şi H = 5 m, cu corpul chesonului din polietilenă de înaltă densitate echipate cu 2 electropompe submersibile (1A+1R) care vor pompa prin conducta Dext 63 mm, L=105 ml, in canalul colector (CM115).

 *Statia de pompare SPAU 3* va prelua debitul de apa uzata provenita de pe tronsonul CM224 – SPAU3, de-a lungul DJ177C – iesirea din localitate spre Valea Moldovei. Aceasta este o construcţie subterană realizată tip prefabricat tip din polietilena cu secţiune circulară în plan având D = 1.5 m şi H = 5 m, cu corpul chesonului din polietilenă de înaltă densitate echipate cu 2 electropompe submersibile (1A+1R) care vor pompa prin conducta Dext 63 mm, L=480 ml, in canalul colector (CM223).

Staţiile de pompare se vor împrejmui pe o lungime totala de 30 ml (10m / buc) cu panouri plasa sudată.

STATIA DE EPURARE – suplimentare capacitate

Capacitatea necesara statiei de epurare va fi de Q zi max = 320 mc/zi, drept pentru care trebuie suplimentat cu inca un modul biologic de 160 mc/zi, astfel rezultand:

Q zi max = 2 x 160 mc/zi

 Q zi max total statie = 320 mc/zi

Modulul biologic va fi pozitionat langa modulul existent, ele comunicand intre ele, fiind amplasat pe o fundatie din beton armat.

Conducta de evacuare are o lungime de 230 ml si este din PEHD cu D=315 mm.

Gura de varsare: Este realizată din beton armat cu plase sudate şi permite descărcarea apelor epurate în emisar fiind incastrata in apararea de mal realizata din gabioane in lungime de 50 ml.

Indicatorii de calitate ai apelor uzate evacuate **in emisar** se vor incadra in prevederile HG 352/2005 (NTPA 001).

Lucrari de amenajare teren:

*Terasamente:*Terasamentele de pământ se execută mecanizat cu excavatorul în proporţie de cca. 80% şi manual pentru finisări şanţuri şi taluze în proporţie de cca. 20 %.

Săpăturile se execută cu excavatorul, realizându-se totodată şi încărcarea pământului în mijloacele auto. Excedentul de pământ săpat, care necesită transport la distanţe peste 50 m va fi încărcat cu încărcătorul frontal în remorca tractorului. Compactarea terasamentelor se realizează manual peste primul strat de deasupra conductelor şi mecanizat, cu cilindrul compresor până la finalizarea umpluturii în tranşei.

 *Lucrări de apărare – consolidare*

Pe traseul extinderii infrastructurii de apă potabilă si apă uzată nu sunt necesare lucrări de apărare – consolidare.

 **2. Localizarea proiectului**

2.1 *utilizarea existentă a terenului*: conform certificatului de urbanism nr. 13/13.10.2016 eliberat de Primăria comunei Capu Campului, terenul aferent investitiei apartine domeniului public de interes local, in administrarea consiliului Local al comunei Capu Campului si domeniului public de interes judetean, in administrarea Directiei Judetene de Drumuri si Poduri Suceava.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* agregate minerale de râu.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică –nu este cazul.

i) ariile dens populate – nu este cazul.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

 **II.** Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

Condiţiile de realizare a proiectului:

1. Titularul are obligaţia de a respecta prevederile Avizului de amplasament şi Avizului de gospodărire a apelor, eliberat de Administraţia Bazinală de Apă- SIRET- Bacău;
2. Autoritatile administratiei publice locale au obligatia exclusiv a asigurarii gospodăririi eficiente a apei distribuite in localitati, precum si colectarea, canalizarea si epurarea apelor uzate aferente. Deasemenea, obligatia asigurarii racordarii la sistemul de canalizare centralizat a tuturor imobilelor care detin instalatii interioare de alimentare cu apa, revine autoritatii publice locale.
3. Termenul limita pentru conformare privind colectarea si epurarea apelor uzate prevazut de Directiva 91/271/CEE si HG nr. 188/2002, pentru aglomerarile mai mici de 10000 l.e, este de 31.12.2018. Autoritatile publice locale au obligatia sa actioneze cu celeritate in vederea conformarii cu legislatia in vigoare.
4. se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
5. se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;
6. se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;
7. nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;
8. la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;
9. **La finalizarea investiţiei titularul are obligaţia de a solicita revizuirea autorizaţiei de mediu.**

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV,

 Ing. Vasile Osean

Şef serviciu Avize, Acorduri, Autorizatii

 Ing. Constantin Burciu

 Întocmit,

 Ing. Angela Ignatescu